
auctor. 


f^uum  usque  ad  hoc  tempus  inquisitiones  de  vi 
et  effectu  compressionis  therapeutico  et  physiolo- 
gico nondum  finitae  sint,  neque  multum  tempus  prae- 
terlapsum sit,  ex  quo  medici,  qui  in  primoribus 
suae  aetatis  numerabantur,  viri  praeclarissimi  Fri- 
cke  et  Re  cami  er,  uterque  inquisitionibus  et  ex- 
perientia confisus,  contraria  de  compressionis  usu 
et  efficacia  adhibitae  in  tumoribus  et  benignis  et 
malignis  enuntiarunt,  mihi  operae  pretium  visum  est, 
de  hujus  medicamenti  physiologica  et  therapeutica 
vi  nonnulla  proferre,  cum  modestia  sperans  fore, 
ut,  etiamsi  res  tota  non  exhauriretur,  tamen  e 
studio  ac  labore  meo  nonnulla  proficiscerentur, 
quae  ad  rectum  compressionis  usum  et  ad  rectas 
indicationes  ducerent. 


Priusquam  ad  definiendam  compressionis  vim 
accedam,  mihi  liceat,  historiam  ejus,  quantum  qui- 
dem opus  est  ad  demonstrandum  modum,  quo  us- 
que ad  hoc  tempus  adhibita  sit  compressio,  brevi- 
ter enarrare. 

Usus  compressionis  jam  antiquus  est.  Ete- 
nim jam  a scriptoribus  Romanis  nobis  traditum, 
compressione^medicos  in  morbis  externis  seu  chi- 
rurgicis in  sistendis  haemorrhagiis  usos  esse.  Et 
quidem  usi  sunt  secundum  testimonia  scriptorum 
et  Romanorum  et  Graecorjum  medici  antiquitatis 
in  pluribus  morbis,  quam  nostrae  aetatis.  Cujus 
rei  ea  caussa  est,  quia  nunc  meliora  et  efficaciora 
auxilia  possidemus  ad  eundem  finem,  quam  com- 
pressionem. Itaque  in  amputationibus,  quamquam 
rarissime  propter  metum  haemorrhagiae  exerceba- 
tur, compressio,  qua  medici  antiqui  sola  usi  sunt, 
a recentioribus  quodammodo  pro  supplemento  ad- 
hibetur. Tametsi  in  diversis  temporibus  hoc  me- 
dicamentum ad  implendas  diversas  indicationes  ad- 
hibebatur, tamen  recentiore  tempore  justo  plus  re- 
futatum est.  Nobis,  qui  munus  vim  compressio- 

uis  demonstrandi  suscepimus,  liceat  effectum  ejus 
primum  in  sanum  corpus  ostendere. 

Effectus  igitur  compressionis  valde  differt  pro 
quantitate  et  pro  spatio  temporis.  Etenim  si  com- 
pressionem in  partem  corporis  humani  adhibes, 
primum  cohaesio  organorum  compressibilium  au-  •• 
getur,  quae  primo  quidem  solum  mechanica  est, 
quum  vero  compressio  diutius  admissa  est,  mu- 
tationes animadvertuntur,  quae  functionibus  orga- 
norum ipsorum  mutatis  et  reactione  totius  cor- 
poris ope  systematis  vasculosi  oriuntur. 

Quae  mutationes  variant  pro  tela  primaiia  et 
functione  physiologica  organorum.  Alterationes, 
quae  cohaesione  aucta  efficiuntur , si  generatim 
respicis,  sunt  hae:  Sanguis  impeditur,  quominus 

e vasis  capillaribus  egrediatur,  dura  eodem  tem- 
pore vetatur,  novam  illius  copiam  in  ea  intrare. 

Itaque  fit,  ut,  si  materiae,  quibus  organum 
compressum  ad  nutritionem  egeat , assimilatioue 
disparuerint,  nihil  adsit,  ex  quo  alimenta  nova 

parentur.  Accedit,  quod  nervorum  vis,  quos  ad 
assimilandas  novas  substantias  maxime  influere 
nemo  negabit,  compressione,  ut  ita  dicam,  paraly- 
satur.  Postquam  compressio  diutius  permansit,  in- 
quisitionibus anatomicis  edocti  sumus,  arterias,  ve- 
nas, vasa  capillaria  claudi , et  difficile  esse,  in 
posterum  functionem,  ad  quam  prius  vasa  clausa 
sanguinem  miserunt , restitui.  Quas  mutationes 
factas  esse  arguunt  deminutio  voluminis,  siccitas 
et  color  mutatus  organi  affecti.  Eodem  tempore 
structuram  parenchymatis  animadvertimus  aber- 
rantem, neque  raro  videmus,  organa  nobiliora,  ut 
musculos,  reduci  ad  telam  cellulosam.  Neque  so- 
lum illa  organa,  ad  quae  usu  externo  accedere 
possumus,  proprio  et  certo  quodam  modo  immu- 
tantur, sed  etiam  alia,  in  quae  organon  propin- 
quum, quod  induratione  aut  hypertrophia  affectum 
est,  pondere  aucto  premit,  eandem  mutationem 
patiuntur;  sic  renes,  ut  exemplo  utar,  in  hyper- 
trophia hepatis,  quod  nuperrime  in  obductione  in- 
venimus. Illa  tela,  ad  quam  omnia  organa  reduci 
possunt,  tela  cellulosa  esse  videtur,  ita  ut  nutri- 
mentum, aut  si  vis  secretum  organorum  nobilio- 

rum  adspiei  possit.  Quod  ita  esse,  et  chemiae 
et  physiologiae  legibus  ostendi  potest.  Illa  enim 
analysi  edocuit , omnium  organorum  substantiam 
earundem  atomorum  eodem  numero  compositam  esse; 
haec  in  corporibus  animalium  et  iu  plantis  meta- 
morphosim  singulorum  organorum  in  alia,  ut  foli- 
orum in  petala,  stamina,  experimentis  demonstra- 
vit. Liceat  igitur  contemplari  mutationes , quas 
telae  compressae  patiantur.  Tela  cellulosa  turgore 
et  vapore  seroso  privatur:  apparet  rigidior  et 
sicca,  quo  fit,  ut  fibrae  singulae  conjungantur  in 
telam  ligamentosam.  Vasorum  tunicam  elasticam 
desiderari  a nonnullis  traditum  est,  quo  facto  tu- 
nica cellulosa  lumen  vasorum  servare  nequit.  Ita- 
que fit , ut  vasa  usque  ad  originem  a proximo 
ramo  vasculoso  in  telam  ligamentosam  reducantur. 

De  nervorum  mutationibus,  quae  compressione 
efficiuntur,  inquisitiones,  quantum  memini,  nihil 
aperuerunt.  Id  solum  hoc  loco  addere  voluerim, 
Joannem  Mueller,  virum  praeclarissimum, 
suspicatum  esse,  diametrum  fibrarum  primitivam 
deminui , quamobrem  mensuras  accuratiores  ope 

micrometri  valde  optat.  Textura  musculorum  plane 
destruitur,  uti  jam  supra  diximus,  et  commutatur 
in  telam  sibi  similem,  qua  adeps  continetur.  He- 
stat,  ut  de  vi  compressionis  in  glandulas  loqua- 
mur. Inquisitionibus  ope  microscopii  institutis  ap- 
paret, nihil  aliud  earum  relinqui,  quam  telam  cel- 
lulosam ; acinorum , tubulorum , folliculorum , non 
raro  fit,  ut  nullum  vestigium  inveniatur.  Hi  sunt 
effectus  compressionis  modice  institutae.  Verum 
etiam  major  apparet  compressionis  potestas,  si  tan- 
ta vi  uteris,  ut  communicatio  organi  compressi 
cum  cetero  organismo  plane  dirimatur.  Similis 
est  conditio,  tanquam  si  eandem  partem  ex  socie- 
tate reliqui  corporis  cultro  amoveas.  Privatum  or- 
ganum functionibus  vitae  sibi  propriae  et  vegela- 
tivae  et  animalis , morte  capitur , quacum  una 
mutationes  in  eo  existunt,  quae  legibus  chemi- 
cis  jussae  ad  structuram  anatomicam  pertinent. 
Phaenomena  igitur,  quorum  vis  compressionis  in 
partibus  corporis  humani  auctor  est,  eadem  sunt 
natura;  quorum  complexus  in  pathologia  definiti- 
onem atrophiae  et  gangraenae  constituunt.  Usque 
adhuc  nondum  tradidimus  mutationes,  quae  in  cu- 


te  et  epidermide,  si  comprimitur,  cernantur.  Cujus  rei 
caussa  ea  est,  quod  metamorphosis  earum  a mutatio- 
nibus ceterorum  organorum  omnino  differre  vide- 
tur. Tantum  enim  abest,  ut  massam  earum  vi 
compressionis  deminui  videamus,  ut  crescere  e- 
tiam  videatur.  Invenimus  enim  post  usum  com- 
pressionis lamellas  epidermidis  densiores,  crassi- 
ores, plures  factas,  ita  ut  clivi  quodammodo  in 
superficie  partis  compressae  appareant.  Attamen 
hae  mutationes  inopinatae  non  impediunt,  quomi- 
nus compressionis  vi  atrophiam  gigni  putemus.  Fa- 
cile enim  est  ad  demonstrandum,  neque  hypertro- 
phiam, neque  atrophiam  epidermidis  posse  effici. 
Etenim  epidermis  nervis  et  vasis  carens,  propria 
indole  neque  gignitur,  neque  porro  nutriri  potest. 

Necessarium  igitur  erit  in  ea  organa  accuratius 
inquirere,  quae  epidermidis  processus  vitalis  au- 
ctores sint.  Anatomia  generalis  et  physiologia 
docuerunt,  omnia  organa  ex  cellulis  oriri,  quarum 
natura  et  indole  ad  mutationes  posteras  organis- 
mus componatar.  Sic  musculi  formantur  ex  cellulis 
primitivis,  quae  in  formam  longitudinalem  conver- 
sae, appositione  fibrarum  singularum  conjunguntur. 

Uti  vero  natura  formas  ceterarum  telarum  meta- 
morphosi cellularum  earumque  contentorum  produ- 
cit, ita  epidermis  metamorphosi  parietum  certarum 
cellularum  oritur.  Dum  enim  parietes  antea  te- 
nues, pellucidi  apparuerant,  ita  ut  ipso  aquae  im- 
pulsu diruantur,  densiores  jam  fiunt,  et  pellucidi— 
late  carentes,  neque  est  dubitandum,  quin  in  crassi- 
tudinem crescant.  Verisimile  vero  videtur,  hanc 
metamorphosim  parietum  sumptibus  contenti  cellu- 
larum fluidi  fieri,  quia  non  ita  multo  post  ejus  ve- 
stigium nullum  reperitur. 

Quo  facto  efficitur,  ut  formatio  nova  melius 
viribus  noxiis,  quae  extrinsecus  imminent,  obstare 
possit,  neque  chemica  acidorum  potestate  et  pu- 
tredinis facile  superetur.  Ita  fit  ut  crassitudo  epi- 
dermidis in  relatione  certa  quadam  stet  cum  vi,, 
cujus  impetum  sustinere  debet. 

Neque  igitur  amplius  mirabile  videbitur,  si 
compressionis  vi  epidermidis  crassitudinem  auctam 
esse  videamus.  Id  solum  demonstrandum  erit,  qua 
via  auctio  ejus  adveniat.  Jam  supra  diximus  organa 
nobiliora  potentiis  noxiis  superata  ad  ignobiliora 

reduci  posse.  Multis  enim  argumentis  nobis  per- 
suadetur, in  organismo  ea  sola  organa  inveniri, 
iquae  ad  vitam  agendam  et  ad  utilitatem  ejus  na- 
itura  jussam  necessaria  sint,  qua  destinatione  ar- 
i ctioribus  finibus  inclusa,  organa  quasi  superflua  dis- 
i parere,  dum  in  alia  vertantur.  Ita  reductione  te- 
lae cellulosae  epidermidis  nutritio  augetur.  Duo 
-exempla  afferre  possum,  quae  sententiam  modo  di- 
aetam affirmatura  esse  spero,  Clavum  scilicet  et 
lElephantiasim.  Clavi  producuntur,  ut  novimus, 
compressione,  quam  digiti  pedum  caligis  angusti- 
oribus, quam  jus  est,  patiuntur.  Cernuntur  tuber- 
cula cornea  in  latere  externo  digiti  minimi,  aut 
in  dorso  omniuux  pedis  digitorum.  Haec  tubercula, 
iquae  Pigne  ope  microscopii  investigavit,  duabus 
j partibus  composita  sunt.  Una  superficialis  est  sic- 
ica  pelluciditate  carens,  ex  corneis  lamellis  con- 
stat, quae  per  strata  ordinatae  sunt,  facileque  una 
ab  altera  disjungi  possunt,  imprimis,  si  pediluvio 
i molliores  factae  sunt.  Iu  hac  parte  superficiali  nulla 
organica  structura  animadvertitur.  Altera,  quae 
iplus  in  profundum  tendit,  pellucidior  per  cutem, 
usque  ad  tendines,  ligamenta,  neque  raro  ad  ossa 

perrumpens,  structuram  veram,  si  microscopio  ad- 
spexeris,  ostendit  et  vasorum  magno  numero  nu- 
tritur, quae  se  vidisse  Brechet  testatur.  Vide- 
mus igitur  organa,  quae  antea  in  digitis  locum 
tenuerant,  aut  omnino  aut  maximam  pariem  dispa- 
ruisse, in  quorum  loco  metamorphosi  cutis  et  telae 
cellulosae  aucta  epidermis  posita  est.  Aliud  e- 
xemplum  attulimus  Elephantiasim,  morbum  in  Eu- 
ropa non  domesticum,  cui  nomen  illud  jam  ab  an- 
tiquis medicis  ob  eam  caussam  inditum  esse  A re- 
ta eu  s dicit,  „quia  morbo  et  ferae  elephanti  multa 
communia  essent.  “ Est  enim  epidermis  in  tantam 
crassitudinem  cum  fissuris  conjunctam  aucta,  ut 
tegimento  elephanti  non  dissimilis  cernatur.  Omis- 
sis ceteris  symptomatibus  hujus  morbi  ea  solum 
afferre  volumus,  quae  ad  rationes  nostras  apta  es- 
se videantur,  mutationes  epidermidis  et  organorum 
ei  propinquorum.  Alard  et  Gaultier,  qui  cada- 
vera hoc  morbo  mortuorum  pei multa  obduxerunt, 
quae  ab  ipsis  reperta  sunt,  litteris  tradiderunt: 
ubique  telam  cellulosam  induratam  et  degenera- 
tam, epidermidem  in  enormem  magnitudinem  cras- 
siorem factam,  musculos  decolores,  flavos  et  in  il- 

lam  materiam  commutatos,  quam  Pathologi  adipo- 
ciren  nominaverunt,  vasa  sanguinem  adducentia 
minora,  venas  invias,  ossa  tenuiora,  friabiliora, 
fragiliora  et  in  universum  omnia  organa  male  nu- 
trita et  deminuta  invenerunt.  Quae  quum  ita  sint, 
nihil  impedit,  quominus  praejudicemus,  tantum  ab- 
esse, ut  compressio,  quae  a nonnullis  medicis  in 
hoc  morbo  commendata  sit,  utilitatem  praebeat,  ut 
damnum  summum  afferat.  Videmus  igitur  hanc 
degenerationem  epidermidis,  quae  hypertrophia  es- 
ise  videbatur,  nihil  habere  commune  cum  ea,  sed 
effici  atrophia  et  degeneratione  aliorum  organorum, 
neque  atrophiam  semper  cum  deminutione  volumi- 
nis conjunctam  esse.  Restat  denique,  ut  de  mu- 
tatis eorum  functionibus  disseram.  In  rerum  natu- 
ra est,  has  mutationes  pro  variis  organis  differre 
oportere.  Sic  musculorum  mobilitas,  nervorum  vis 
sentiendi  et  irritandi  praepeditur.  Qua  cognita 
physiologica  vi  non  difficile  erit  demonstrare,  qui 
status  morbosi  indicent  et  vetent  compressionem. 
Praetermissis  illis  casibus  et  morbis,  in  quibus 
compressionis  mechanica  vis  adhibetur,  ut  in  hae- 

morrhagiis  ad  claudenda  vasa,  usque  dum  subli- 

gata  sint,  in  luxationibus  et  fracturis  ossium,  ru- 
pturis tendinum  et  musculorum  vulneribus,  ut  par- 
tes dislocatae  aut  sejunctae  in  contactu  maneant, 
in  congestionibus,  ut  sanguis  per  vasa  compressa 
difficilius  in  partes  morbosas  intret:  ad  istos  ver- 
tamur, in  quibus  remedium  efficacissimum  et  quasi 
specificum  putanda  est,  ad  inflammationem  testiculi, 
ad  ecchymoses,  oedema,  glandularum  in  ducationem, 
callositatem  ulcerum,  carnem  luxuriantem.  In  qui- 
bus omnibus  morbis  mutatio  compressione  effecta 
modo,  quem  jam  supra  annotavimus,  fieri  videtur. 
Quod  enim  materias  novas  et  ad  nutritionem  ne- 
cessarias impedit,  quoninus  ad  organa  affecta  ad- 
veniant, inde  fit,  ut  sumptibus  materiae  nutrientes, 
quae  jam  superflua  in  illis  organis  adest,  nutritio 
fiat,  et  secretione  nullo  modo  prohibita,  sanguis  e 
vasis  nimium  repletis  organorum  inflammatorum, 
fibrina  accumulata  in  glandulis  induratis,  fluida  se- 
rosa e lacunis  cellulosis  in  nutrimenta  commuten- 
tur. Quum  autem  principium  medendi  sit,  con- 
traria contrariis  sanare,  jure  dici  potest,  indicatam 
esse  compressionem  in  onmibus  morbis,  in  quibus 
nimia  copia  sanguinis,  aut  laxitate  organorum  quau- 

titas  materiarum  nutrientium  major  adest,  quam 
qua  organis  opus  sit,  exceptis  quidem  affectioni- 
bus eorum  organorum,  quorum  functiones  impeditae 
ad  vitam  totius  corporis  maxime  influunt.  Ita,  quam- 
quam a permultis  factum  est,  noxium  et  periculo- 
sum esse  videtur  in  hydrocephalo  chronico,  com- 
pressione instituta,  copiam  aquae  intra  cranium  ver- 
santis deminutam  velle.  Nonne  compressioni,  caussae 
i morbi,  compressionem  addimus?  Nonne  timendum,  ne 
cerebrum  etiam  magis  afficiatur,  aut  etiam  paralysi 
nervorum  cerebralium  morbus  celeriter  in  mortem  ex- 
eat? Accedit,  quod,  si  cerebrum  aqua  liberavimus, 
tamen  offensiones,  quas  jam  prius  aqua  effecerat,  quae 
quidem  sunt  atrophia  cerebri  conjuncta  cum  impedita 
functione  ejus  nervorumque,  qui  ab  cerebro  oriuntur, 
tollere  non  possumus,  Jmmo  vero  nonne  metuendum 
est,  ne  locus,  quem  antea  aqua  tenuerat,  alia  substantia 
fixa  obtineatur,  cujus  compressio  fortior  magis  no- 
ceat quam  aquae.  Eadem  fere  de  usu  compressi- 
onis in  hydrothorace,  ut  nonnulli  medici  voluerunt, 
dicenda  sunt.  Compressio  externa  adjuvat  vim  flui- 
di serosi  in  cavitate  pleurae,  neque  mirari  licet, 

si  mors  auxilio  hoc  inepto  acceleratur.  Attamen 

inulta  exempla  morborum  attulisse  mihi  videor,  in 
quibus  nihil  magis  fugiendum  est,  quam  compressio. 
Venimus  nunc  ad  aliud  morborum  genus,  in  quibus 
compressio  jure  commendata  alio  modo  vim  exer- 
cet, quam  in  modo  nominatis,  in  aneurysmatibus 
et  varicibus.  Superfluum  est  memorare,  quae  in 
explicanda  anatomia  et  natura  aneurysmatis  inde 
a Scarpa  usque  ad  nostra  lempora  disceptata 
sint;  id  solum  afferre  volo,  nunc  quidem  ab  illu- 
strissimis anatomis  et  chirurgis  sententiam  appro- 
batam esse,  aneurysma  oriri  posse  sine  ruptura  tu- 
nicarum cujusquam  arteriae.  Primus  fuit  Valsal- 
va,  qui  compressione  apte  adhibita  aneurysmata 
sanare  studuit,  hoc  consilio,  ut  arteria  morbosa  in 
libamentum  mutetur,  si  sanguis  impediatur,  quo- 
minus  in  eam  intret.  Neque  fefellit  eum  spes  in 
nonnullis  casibus,  qui  vero  in  aneurysmatibus  spu- 
riis, quae  vocantur,  numerandi  sunt.  In  plerisque 
autem  compressio  eandem  utilitatem  attulit,  quam 
clausio  arteriae  ligatura  effecta,  quae  nunc  pleris- 
que medicis  placet,  nempe  nullam.  Etenim  illud 
aneurysma  verum  non  malum  locale,  sed  ex  dvs- 
crasia  generali  totius  organismi  profectum  babeii- 

dum  est.  Neque  Schonlein  errare  mihi  videtur, 
dyscrasiam  illam  carcinomatosain  esse  docens,  mul- 
tisque argumentis  fisus.  Quare  fit,  ut  si  in  primo 
loco  affectionis  malum  omnino  exstinctum  putes,  non 
multo  post  aneurysma  sedem  aliam  petat,  et  in 
alia  arteria  versans  medicum,  omne  periculum  re- 
motum esse  opinantem,  fallat.  Sic  aegrotum  vidisse 
memini,  qui  in  arteria  brachiali  sinistra  aneurys- 
mate affectus  erat.  Postquam  operatio  ligaturae 
arteriae  facta  est,  non  multo  post  de  languore  ar- 
tuum et  respiratione  laboriosa  et  doloribus  in  dor- 
so querebatur.  In  mortuo  caries  vertebrarum  et 
aneurysma  aortae  thoracicae  inveniebatur,  cujus 
irritatione  et  ictibus  in  columnam  vertebralem  si- 
gna spondylarthrocaces  efficiebantur.  Venimus  nunc 
ad  morbum,  quod  attinet  naturam  et  originem  te- 
nebris obscuratum,  ad  carcinoma,  in  cujus  sanatione 
usque  ad  hoc  tempus  medici  nondum  felices  fuerunt, 
quod  omnia  remedia  et  pharmaceutica  et  chirurgica 
ludens,  imperturbatum  ad  mortem  decurrit.  Nonpossu- 
i mus  mirari,  quod  medici,  postquam  omnia  remedia  fru- 
i stra  adhibita  erant,  neque  medicamentum  He  1 lmu  n- 
d i neque  exstirpatio  tumoris  scirrhosi  utilitatem  ma- 

gtiatn  attulerat , tandem  commoti  sunt  , ut  compressi* 
one  morbum  ex  organismo  tollere  studerent.  Neque 
libenter  fecerunt,  quum  compressionem  caussam  esse 
frequentissimam  carcinomatis  in  memoria  haberent. 
Quae  quum  sententia  in  medicorum  animis  plane 
inveterata  et  quodammodo  immobilis  esset,  factum 
est,  ut  oculis  jure  iniquioribus  experimenta  eorum 
adspicerentur,  qui  quum  nihil  perdi  posse  putarent, 
omnia  quaeque  audenda  statuerent.  Quorum  prin- 
ceps Young  fuisse  videtur,  qui  contempta  opinio- 
ne praejudicata,  tumores  scirrhosos  compressione 
apto  modo  instituta  sanare  studuit.  Cujus  exem- 
plum mox  Pearson  aliique  secuti  sunt.  Paene  tota 
res  neglecta  erat,  sive  quod  successus  aliis  ad 
experimenta  repetenda  non  sufficere  videbatur,  sive 
quod  auctores  ipsos  novae  therapiae  spes  fefelle- 
rat, quum  Recaraier,  vir  magno  ingenio  praedi- 
tus, in  Gallia  inquisitiones  accuratas  magno  cum 
studio  et  labore  in  rem  adeo  difficilem  denuo  fa- 
ceret. Quatuor  annis  postquam  incepit,  experien- 
tias suas  in  opere  (Recherches  sur  le  traitement 
du  canear,  par  la  compression  methodique  simple 
ou  combinee  et  sur  1’histoire  gene'rale  de  la  meine 

maladie)  divulgavit.  Nobis  liceat  igitur  paucis 
verbis  tangere,  quae  memoratu  digna  in  eo  opere 
legantur.  Numerus  eorum,  qui  carcinomate  affecti 
compressione  methodica  curati  sunt,  triginta  est. 
Quorum  decem  perfecta  sanatione  gavisi  sunt,  alio- 
rum quatuordecim  dolores  levati  viresque  auctae, 
reliquorum  sex  status  morbosus  non  mutatus.  Qui- 
bus experientiis  Recamier  confisus,  has  esse  uti- 
litates compressionis  affirmat:  dolores  lancinantes 

sedari,  volumen  scirrhi  deminui,  neque  immobilem 
et  cum  cule  connatum  tumorem  manere,  sed  vi 
compressionis  fieri,  ut  moveri  possit  et  mollior  sen- 
tiatur digitis.  Eodem  fere  tempore,  ait,  animad- 
vertitur, tumorum  funiculos,  qui  ab  induratis  et  de- 
generatis vasis  lymphaticis  formentur,  eodem  modo 
disparere,  aut  minores  fieri.  Neque  tamen  factum 
esse  affirmat,  ut  organon  antea  a scirrho  affectum 
atrophia  tabesceret.  Compressionem  modo  accurato 
neque  violento  efficiendam  esse,  quod  ut  fiat,  im- 
primis utendum  fasciis  linteis  aut  boleto  igniario 
supposito.  Una  cum  compressione  medicamenta  in- 
terna, ut  Cicutam,  Jodum,  Hydrargyrum  adhibita 
esse.  His  argumentis  id  solum  opponi  potest,  si 

quidem  in  dubium  vocare  velis,  auctoris  officium 
fuisse,  aegrotos  post  sanationem  putatam  observare 
videreque,  an  cancer  non  redierit,  quo  facto  a 
compressione  pallialivum  solum  auxilium  exspe- 
ctandum sit.  Argumentis  scilicet  pathologicis  o- 
slendi  posse,  cura  locali  dyscrasiam,  quippe  quae 
illos  tumores  provocet,  amoveri  non  posse.  Esse 
enim  experimentis  ab  Langenbek  juniore  insti- 
tutis, qui  saniem  carcinomatosam  ex  hominibus  ae- 
grotis sumptam  venis  animalium  injecit,  satis  de- 
monstratum, in  pulmonibus  eorum  pseudoplasmata 
primitivis  similia  procreari.  Quaie  pro  certo  haberi 
posse,  nisi  materia  scirrhosa  e sanguine  sit  remota, 
nullam  sanationem  perfectam  putari  posse.  Ipsa 
autem  compressione  effici,  quod  jam  supra  demon- 
stravimus, ut  sanies  carcinomatosa,  qua  jam  orga- 
nismus se  liberaverit,  in  ipsum  sanguinem  redeat, 
itaque  nova  materia  morbum  adjuvet,  caussamque 
praebeat,  ut  sedem  novam  sibi  caucer  instituat. 
Quamquam  non  errare  mihi  videntur  ii,  qui  illam 
opinionem  habent,  attamen  observationibus  ab  Re- 
camier  communicatis  satis  demonstratum  esse  puto, 
nullum  aliud  medicamentum  usque  ad  hoc  tempus 


melius  ad  curam  palliativam  adhibendum  esse.  Id 
enim  praecipue  in  judicium  vocandum  esse  videtur, 
num  localisatio  carcinomatis,  tumor  ipse  compres- 
sione commoveri  possit,  ut  nutritione  ipsius  impe- 
dita dispareat.  Quod  quum  multis  ac  gravibus 
testimoniis  praeclarissimorum  virorum  firmetur,  non 
video,  cur  auxilio,  quamquam  non  omne  periculum 
avertente,  uti  non  fas  sit?  Etenim  si  caussam  qui- 
dem ipsam  tumorum,  dyscrasiam  carcinomatosam 
amovere  non  possumus,  hoc  tamen  assequi  possu- 
mus, ut  localisatio  morbi  impediatur.  Satis  enim 
constat,  nonnullorum  morborum,  quos  dyscrasias 
vocant,  per  non  exiguum  tempus  nullum  vestigium 
apparere,  quamvis  nobis  persuasum  sit,  non  dese- 
ruisse eos  organismum.  Nonne  contenti  esse  de- 
bemus, quum  morbum  insanabilem  et  crucem  me- 
dicorum ad  eum  statum  reducere  possimus,  ut  sa- 
tis firmis  finibus  circumvallatus,  ne  dicam  vinctus, 
saltem  praepediatur,  quominus  noceat. 


26 


V I T A. 

. ; 

: v . -* 

I 

patiis  sum  ego  E d mundus  Mos  er,  Beroli- 
nensis,  die  vicesimo  tertio  Martis  anno  hujus 
saeculi  XIX  parentibus  Augusto  Moser, 
mercatore,  et  matre  L o u i s a e gente  Assm u s- 
s j a n a , quos  jam  mortuos  esse  valde  doleo. 
Fidei  sum  addictus  evangelicae.  Primis  litera- 
rum  elementis  imbutus  gymnasium  Joachimicum 
per  octo  fere  annos  frequentavi.  Maturitatis 
testimonio  instructus,  anno  XXXIX  inter  cives 
universitatis  Fridericae  Guilelmae  a rectore  ma- 
gnifico 111.  I.  M li  11  er  receptus  et  ab  III.  Se  hui  tz, 
medicorum  ordinis  t.  t.  decano  maxime  specta- 
bili, medicinae  studiosis  adscriptus  sum. 

Per  quatuor  annos  hisce  interfui  lectioni- 
bus: III.  Mitscherlich  de  chemia;  111. 

Lichtenstein  de  zoologia;  1111.  M tt  11  er  de 
anatomia  corporis  humani  sani  et  de  physiolo- 
gia; 111.  Kunth  de  botanice;  111.  Weiss  de 
i mineralogia ; 111.  G a b 1 e r de  logice ; 111.  S c h 1 e m m 
ide  splanchnologia  et  osteologia;  111.  Hecker 
i de  pathologia  generali ; I II.  Schdnlein  de 
jpathologia  et  therapia  speciali;  III.  Kluge  de 
;arte  fascias  chirurgicas  rite  imponendi,  et  de 
[arte  obstetricia;  Cei.  Mitscherlich  de  ma- 
tteria  medica. 

Exercitationibus  clinicis  medicis,  chirur- 
gicis, ophthalmiatricis,  obstetriciis  interfui  viro- 
rum 111.  et  Cei.  Schonlein,  Wolff,  Rom- 
berg,  Jiingken,  Dieffenbach,  Kluge, 
ITrilstedt.  Duces  praeterea  mihi  fuere  in 
operationibus  in  cadavere  et  in  oculo  institu- 
endis 111.  Schlemm  et  Exp.  A ng  eis  te  in. 
Quos  viros  omnes,  optime  de  me  meritos,  et 

grata  semper  memoria  et  cultu  prosequar  sem- 
piterno. 

Jam  vero  tentaminibus,  tam  philosophico 
quam  medico,  nec  non  examine  rigo  roso  co- 
ram facultate  medica  rite  absolutis,  sperofore, 
ut,  dissertatione  thesibusque  publice  defensis, 
smnmi  in  medicina  et  chirurgia  honores  in  me 
conferantur. 

THESES  DEFENDENDAE. 


I| . Scrophulosis  et  Tuberculosis  idem  est  morbus. 
2 Gangraena  pulmonum  morbus  sui  generis 
est. 


3.  Ex  Albuminuria  non  semper  de  morbo 
Brightii  concludendum. 


14. 


Acidum  in  succo  gastrico  non  chylificatiooe 
efficitur 

